  Анжелика Тихонова корреспондент Дэри ёросысь гурт возёсъёс 21-тӥ гудырикошконлы чакламезлэсь 53 процентсэ юоссэс утялтӥзы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Гуртоос 5 сюрс 186 гектар вылысь юоссэс кутсазы, отысь 13 сюрс 333,4 тонна ю тысь жильдӥзы. Шорлыдын чакласа, одӥг гектарысь 26,4 центнер люказы Гектарысь тужгес трос ю тысь «Путь Ильича» огазеяськонысь ӧнерчиос басьто – 32,9 центнер, соос бӧрсьы «Бабинский» огазеяськон мынэ – 32,6 центнер. Юоссэс котькинлэсь трос «имени Азина» но «Путь Ильича» огазеяськонъёс утялтӥзы. Та возёсъёсын тужгес трос ю-няньзы киземын (2 сюрс гектарлэсь трос), озьы ке но утялтэмын но 60 процентлэсь ятыр: «имени Азина» огазеяськонын – 4 сюрс 796,6 гектар, «Путь Ильича» огазеяськонын – 4 сюрс 490,2 гектар. Фермер возёсъёс пӧлын Д. И. Пономарёв азьпалан мынэ. Возёсын юоссэс утялтонэз йылпумъязы ини. 468 гектарысь 1 сюрс 87,5 тонна тысь басьтӥзы. Гектарысь шорлыдын 23,2 центнер усиз.  Ватсалом, элькунъя юос 46 процентэз утялтэмын.  Тодэ вайытом, Удмуртиысь агропром огъетын ужасьёслы улон интылы сертификатъёс сётъяны кутскизы.  Тегъёс: Удмуртия гуртвозёс Дэри ютысь аран  